See  leht ja kogu see ajaveeb on mingil määral raamatu "Tähelepanu ja teadvus" (Tänapäev, 2009; http://www.tnp.ee/raamat?id=822) koduleht. Reklaami me siin oma raamatule ei tee, vaid pigem vastupidi: siia üritaks koguda vihjeid ja parandusi selle kohta, mis raamatus kas kogemata või teadmatusest eksitavalt kirja saanud on - trükivead, kui neid peaks olema; vead viidetes, kui neid on; muud vead. Ühesõnaga kõik, mille teadmine aitaks meil raamatu tulevasi versioone (kui midagi üldse tulema peaks) paremaks ja täpsemaks muuta.  Samuti on see õige koht, et esitada küsimusi raamatuga seonduva või raamatus kirjutatava kohta. Lühematele teemadele vastame siin kommentaaride all, laialdasemad probleemid saavad arutletud selle netilehe blogiosas. Muidugi ootame siia ka kõiki teisi kommentaare raamatu ja raamatus kirjutatu kohta: kiitust ja kriitikat, mõtteid ja kõike muud võimalikku.